De Europæiske Fællesskabers Tidende Nr. C 252/1 
II 
(Forberedende retsakter) 
DET ØKONOMISKE OG SOCIALE UDVALG 
Udtalelse om »Forslag til Rådets forordning om fremskyndelse af udviklingen af landbruget i 
visse områder i Grækenland 
Den tekst, som har været genstand for udtalelsen, er offentliggjort i De Europæiske 
Fællesskabers Tidende nr. C 84 af 3. april 1982, side 5. 
A. UDTALELSENS JURIDISKE GRUNDLAG 
Rådet besluttede den 17. marts 1982 i medfør af artikel 43 i traktaten om oprettelse af 
Det europæiske økonomiske Fællesskab at høre Det økonomiske og sociale Udvalg om det 
nævnte emne. 
B. DET ØKONOMISKE OG SOCIALE UDVALGS UDTALELSE 
Det økonomiske og sociale Udvalg vedtog på sin 199. plenarforsamling, afholdt i Bruxelles den 
30. juni og 1. juli 1982, sin udtalelse om det nævnte emne. 
Udtalelsens ordlyd er følgende: 
DET ØKONOMISKE OG SOCIALE UDVALG HAR -
under henvisning til traktaten om oprettelse af Det 
europæiske økonomiske Fællesskab, særlig artikel 43, 
under henvisning til anmodning af 17. marts 1982 fra 
Rådet for De europæiske Fællesskaber om Det økonomi­
ske og sociale Udvalgs udtalelse om 
»Forslag til Rådets forordning om fremskyndelse af 
udviklingen af landbruget i visse områder i Græken­
land«, 
under henvisning til beslutning truffet af dets præsidium 
den 27. april 1982 om at pålægge landbrugsafdelingen at 
forberede Udvalgets arbejde, 
under henvisning til udtalelse vedtaget af landbrugsafde­
lingen på mødet den 3. juni 1982, 
under henvisning til beretning aflagt af ordføreren, Dasis, 
og 
under henvisning til forhandlingerne på den 199. plenar­
forsamling den 30. juni og 1. juli 1982, 
enstemmigt -
VEDTAGET FØLGENDE UDTALELSE: 
1. Udvalget godkender Kommissionens forslag under 
forbehold af følgende bemærkninger. 2. Udvalget fastslår, at der med det foreliggende 
forordningsforslag foreslås en række foranstaltninger til 
fremskyndelse af udviklingen af landbruget i 22 præfek­
turer på det græske fastland, hvilket skal ske via en fælles 
foranstaltning som omhandlet i artikel 6 i Rådets forord­
ning (EØF) nr. 729/70; forordningsforslaget er at 
betragte som et supplement til den fælles strukturpolitik, 
hvis bestemmelser alle gælder for Grækenland, herunder 
også foranstaltningerne vedrørende forarbejdning og 
afsætning af landbrugsvarer (*). 
3. Programmet medfører ifølge Kommissionen udgif­
ter for EUGFL's udviklingssektion på i alt 197,9 mio 
ECU, hvoraf de 34 mio ECU, som hidrører fra tildelingen 
for femårsperioden 1980 til 1984, allerede er til rådig­
hed. 
Udvalget rejser det spørgsmål, om dette beløb er tilstræk­
keligt i betragtning af de mange behov, der skal opfyldes, 
og de mange regioner, der berøres. 
Da den påtænkte fælles foranstaltning endvidere skal 
strække sig over fem år, mener Udvalget, at det af 
Kommissionen afsatte beløb om fornødent bør kunne 
forhøjes. 
{») Forordning nr. 355/77, EFT nr. L 51 af 23. 2. 1977. 
De Europæiske Fællesskabers Tidende 27. 9. 82 
4. Udvalget understreger, at gennemførelsen af de 
foranstaltninger, der omtales i Kommissionens program, 
i vid udstrækning afhænger af, hvilke incitamenter der 
bringes i anvendelse. 
Udvalget beklager, at denne side af sagen ikke omtales i 
Kommissionens forslag, og henstiller, at man overvejer at 
finansiere incitamenter. 
5. Det økonomiske og sociale Udvalg har gentagne 
gange påpeget, at landbrugskooperativer og landbrugs­
foreninger er særligt velegnede til at opfylde kravene til 
udvikling af landbruget i regioner med alvorlige struk­
turvanskeligheder . 
Udvalget mener derfor, at man i det planlagte handlings­
program bør fremme oprettelsen af landbrugskooperati­
ver og landbrugsforeninger, hvor sådanne ikke findes, 
samt sætte skub i deres udvikling og indsats, hvor de 
allerede er etableret. 
Udfærdiget i Bruxelles, den 30. juni 1982. 6. Udvalget har gentagne gange (*) anmodet om, at 
der sker en så stor udbredelse som muligt af oplysninger 
om den økonomiske støtte, der ydes af EF's finansierings­
instrumenter, for at vise, i hvilket omfang der mindre 
begunstigede regioner nyder godt af deres tilhørsforhold 
til et Fællesskab, som giver et håndgribeligt udtryk for sin 
solidaritet. 
Udvalget mener, at forordningen bør forpligte den græ­
ske regering til på passende vis (eksempelvis ved reklame­
skilte) at gøre befolkningen bekendt med, hvilke foran­
staltninger, der har modtaget EF-finansiering. 
Udvalget anmoder derfor Kommissionen om at supplere 
forordningsforslaget med passende bestemmelser, f.eks. 
på linje med dem, der findes i artikel 15 i »Forslag til 
Rådets forordning (EØF) om ændring af forordning 
(EØF) nr. 724/75 om oprettelse af en europæisk fond for 
regionaludvikling«. 
Tomas ROSEINGRAVE 
Formand for 
Det økonomiske og sociale Udvalg 
(») Jf. ØSU's udtalelse af 29. april 1981 om »Revision 
af regionalfondsforordningen« (EFT nr. C 185 af 
27. 7. 1981).